Greek Legal Document

Category: 14

Content:
1.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝ. ΥΠΗΡΕΣΙΩΝ Αριθ.Δ3β/423 της 9 Φεβρ./7 Μαρτ. 1973  (ΦΕΚ Β΄ 306)  Περί επιδοτήσεως κωφαλάλων ηλικίας μέχρι και 18 ετών. Έχοντες υπ’ όψιν τας διατάξεις: 1.Του υπ’ αριθ. 682/3 Οκτ. 1960 Β.Δ/τος «περί Οργανισμού του Υπουργείου Κοινωνικής Προνοίας» (ΦΕΚ Α/157/1960). 2.Του Νόμ. 421/1937 «περί διαθέσεως εσόδων τινων υπέρ της Κοινωνικής Προνοίας «(ΦΕΚ Α/2/1937). 3.Την απόφασιν της Εθνικής Κυβερνήσεως περί διαθέσεως πιστώσεως δια την παροχήν μηνιαίου χρηματικού βοηθήματος εις τους ανά την χώραν κωφαλάλους ηλικίας μέχρι και 18 ετών, αποφασίζομεν: Εγκρίνομεν την χορήγησιν μηνιαίων χρηματικών βοηθημάτων από 1ης Μαρτ. 1973 υπό τας κάτωθι προϋποθέσεις και όρους εις τους ανά την χώραν κωφαλάλους ηλικίας μέχρι και 18 ετών. Ι.Δικαιούμενοι αρωγής 1.Του δια της παρούσης χορηγουμένου *                                                                                                                                                                                                                  χρηματικού βοηθήματος δικαιούνται οι κωφάλαλοι ηλικίας μέχρι και 18 ετών. ΙΙ.Καταβολή βοηθήματος 2.Καθορίζομεν όπως το χρηματικόν επίδομα των αναγνωριζομένων δικαιούχων καταβάλληται, εις την οικογένειαν παρ’ η ο δικαιούχος κωφάλαλος διαβιοί, εφ’ όσον διαπιστωθή παρά των αρμοδίων οργάνων των Δ/νσεων ή Τμημάτων Κοινωνικών Υπηρεσιών των οικείων Νομαρχιών και των Διαμερισμάτων Νομού Αττικής, ότι πρόκειται περί φυσικής τοιαύτης περιλαμβανούσης ανιόντας ή κατιόντας ή εξ αίματος συγγενείς μέχρι δευτέρου βαθμού εκ πλαγίου. ΙΙΙ.Ποσόν βοηθήματος 3.Το ύψος του χρηματικού βοηθήματος ανέρχεται εις δραχ. 500 μηνιαίως δια την ως άνω κατηγορίαν των κωφαλάλων.   IV.Προϋποθέσεις επιδοτήσεως  «4.Το χορηγούμενον δια της ως άνω αποφάσεως μηνιαίον χρηματικόν βοήθημα δικαιούνται κωφάλαλοι παίδες ηλικίας μέχρι και 18 ετών, στερούμενοι των προς αντιμετώπισιν των βασικών βιοτικών των αναγκών απαραιτήτων μέσων, εγγεγραμμένοι εις τα μητρώα των Διευθύνσεων και Τμημάτων Κοινωνικής Προνοίας των οικείων Νομαρχιών και των Διαμερισμάτων της Νομαρχίας Αττικής και εφ’ όσον δεν συντρέχει υπέρ αυτών οικονομική ενίσχυσις δια την αυτήν αιτίαν παρ’ ετέρου προγράμματος του Υπουργείου Κοινωνικών Υπηρεσιών, ίση, προς την εγκρινομένην δια της εν τω προοιμίω της παρούσης αναφερομένης αποφάσεως ως αύτη ετροποποιήθη μεταγενεστέρως, συντρεχούσης όμως μικροτέρας ταύτης, θα παρέχεται η υπολειπομένη διαφορά». Η παρ. 4 αντικαταστάθηκε ως άνω από την παρ. 4 της 56/10 Ιαν.-21 Μαρτ. 1980 (ΦΕΚ Β΄ 291) απόφ. Υπ. Οικον. και Κοιν. Υπηρεσιών (κατωτ. αριθ. 2). V.Απαιτούμενα δικαιολογητικά 5.Δια την αναγνώρισιν κωφαλάλου της ανωτέρω κατηγορίας ως δικαιούχου επιδόματος, δέον να υποβληθούν τη οικεία Δ/νσει ή Τμήματι Κοινωνικών Υπηρεσιών τα κάτωθι δικαιολογητικά: α)Αίτησις των Νόμω υποχρέων ή κηδεμόνος του κωφαλάλου, υποβαλλομένη εις την οικείαν Δ/νσιν ή Τμήμα Κοινωνικών Υπηρεσιών. β)Ληξιαρχική πράξις γεννήσεως ή Πιστοποιητικόν Δήμου ή Κοινότητος εμφαίνον την ηλικίαν του κωφαλάλου. γ)Έκθεσις Κοινωνικής Λειτουργού, περί της κοινωνικοοικονομικής κι οικογενειακής καταστάσεως του κωφαλάλου, εις ην επιπροσθέτως θα αναφέρηται και η ανάγκη επιδοτήσεως του κωφαλάλου ή της οικογενείας παρ’ η διαβιοί ούτος, λόγω αδυναμίας αυτού προς αντιμετώπισιν των βασικών βιοτικών του αναγκών.    (Αντί για τη σελ. 84,51 α)Σελ.  84,51(β) Τεύχος 1304 Σελ. 35 Κωφάλαλοι 35.Β.ζ.1   488 δ) «Γνωμάτευση ιατρού Ωτορινολαρυγγολογου Διευθυντού Κλινικής ή Επιμελητή Α’Κρατικού Νοσοκομείου» θεωρημένη για το γνήσιο της υπογραφής του από το Διοικητικό Διευθυντή ή το νομιμο αναπληρωτή του» Το μέσα σε «…..» εδαφ. δ αντικαταστάθηκε ως άνω από την παρ.2 της με αριθ. Π4γ/ Φ.421/ Φ.422/ Φ.423/ Φ.221/ οικ.6286 (3)/ 24 Οκτ. – 11 Νοεμ. 1997 (φεκ Β’ 997) αποφ. Υπ. Οικον. & Υγ. Προν. Σύμφωνα δε με την παρ.6 της ίδιας  ως άνω αποφ.ορίστηκε ότι:Σε περίπτωση ελλείψεως ιατρών των ανωτέρω ειδικοτήτων στο Νομό που κατοικεί μόνιμα ο ενδιαφερόμενος, δύναται να απευθύνεται σε Κρατικό Νοσοκομείο όμορου Νομού. ε)Αναγραφή επί της αιτήσεως, παρά της αρμοδίας Υπηρεσίας περί της εγγραφής του κωφαλάλου εις τα οικεία μητρώα των κωφαλάλων. ς)Βεβαίωσις του οικείου Δήμου ή Κοινότητος ή της οικείας Αστυνομικής Αρχής εν η να βεβαιούται ότι ο επιδοτούμενος ευρίσκεται εν ζωή και ότι ο ενεργών, δια λογαριασμόν του κωφαλάλου την είσπραξιν του βοηθήματος, τυγχάνει ο αρχηγός ή μέλος της φυσικής ή θετής οικογενείας παρ’ η διαβιοί ο κωφάλαλος. Βάσει των ανωτέρω υπό στοιχ. α-ς δικαιολογητικών εκδίδεται απόφασις υπό του οικείου Νομάρχου περί αναγνωρίσεως και εγκρίσεως παροχής χρηματικού βοηθήματος, εν η θα αναγράφεται εκτός του ονοματεπωνύμου του δικαιούχου κωφαλάλου και το ονοματεπώνυμον του υπευθύνου προς είσπραξιν, ως εν τη παρ. 2 του Κεφαλ. ΙΙ της παρούσης καθορίζεται. VI.Τήρησις Μητρώου 6.Αι Διευθύνσεις και τα Τμήματα Κοινωνικών Υπηρεσιών των Νομαρχιών και Διαμερισμάτων Νομού Αττικής δι’ ων θέλει κινηθή το παρόν πρόγραμμα της χρηματικής επιδοτήσεως των κωφαλάλων θέλουν τηρήσει φακέλλους και μητρώα με ατομικάς μερίδας των επιδοτουμένων κωφαλάλων περιλαμβάνοντα εν λεπτομερεία πάντα τα στοιχεία, υπηρεσιακά, οικογενειακά και οικονομικά, εις τρόπον ώστε να εξασφαλίζεται απολύτως η ενημέρωσις των υπηρεσιών επί της εφαρμογής του προγράμματος και ως ακολούθως: α)Αύξων αριθμός. β)Οικογενειακή σύνθεσις, υποδιαιρουμένη εις τας εξής στήλας: 1.Στοιχεία δικαιούχου κωφαλάλου, με τας εξής στήλας: α)Ονοματεπώνυμον. β)Όνομα πατρός. γ)Χρονολογία γεννήσεως. δ)Αριθμός και χρονολογία αστυνομικής ταυτότητος των υποχρέων προς έκδοσιν. ε)Αριθμός βιβλιαρίου χρηματικού βοηθήματος.  Σελ. 84,52(β) Τεύχος 1304 Σελ. 36 2.Σύνθεσις οικογενείας κωφαλάλου, υποδιαιρουμένη εις τας εξής στήλας: α)Ονοματεπώνυμον. β)Όνομα πατρός ή συζύγου. γ)Ηλικία. δ)Σχέσις συγγενείας προς τον κωφάλαλον. ε)Σύνολον μελών οικογενείας. ς)Τόπος καταγωγής. ζ)Δ/νσις κατοικίας. γ.Μεταβολαί οικογενειακής συνθέσεως. δ.Παρεχομένη ενίσχυσις βάσει ετέρων προγραμμάτων. ε.Αριθμός αποφάσεως Νομάρχου, δι’ ης ενεκρίθη η επιδότησις, υποδιαιρουμένη εις τας ακολούθους στήλας: 1.Αριθμός και χρονολογία. 2.Καταβλητέα οικονομική ενίσχυσις (εις τον προς τούτο χώρον θα αναγράφηται κεχωρισμένως και ολογράφως το εγκριθέν ποσόν δια το κωφάλαλον άτομον). 3.Αριθμητικώς εις ην αναγράφεται το συνολικώς καταβλητέον επίδομα. ς.Δημόσιον Ταμείον παρ’ ου γίνεται η πληρωμή. ζ.Ονοματεπώνυμον υπευθύνου δια την είσπραξιν και διαχείρισιν της παρεχομένης εις τον δικαιούχον κωφάλαλον ενισχύσεως. η.Αριθμός και χρονολογία αστυνομικής ταυτότητος του υπευθύνου προς είσπραξιν και θ.Παρατηρήσεις.  35.Β.ζ.1 Κωφάλαλοι   489 VII.Τρόπος πληρωμής 7.(Τροποποιήθηκε από την παρ. 1 της 56/10 Ιαν.-26 Μαρτ. 1980 (ΦΕΚ Β΄ 291) απόφ. Υπ. Οικον. και Κοιν. Υπηρεσιών, κατωτ. αριθ. 2).  «8.Εκάστη Διεύθυνσις ή Τμήμα Κοινωνικής Προνοίας υποχρεούται όπως, μέχρι της 15ης του δευτέρου μηνός εκάστης διμηνίας καταρτίζει και αποστέλλει εις τα οικεία Ταχυδρομικά Γραφεία, κατάστασιν πληρωμής των εις την περιφέρειαν τούτων διαμενόντων κωφαλάλων, δια τους οποίους μέχρι της άνω ημερομηνίας ενεκρίθη η παροχή μηνιαίου χρηματικού βοηθήματος, δια σχετικής αναγνωριστικής αποφάσεως του οικείου Νομάρχου». Η παρ. 8 αντικαταστάθηκε ως άνω από την παρ. 5 της 56/10 Ιαν.-21 Μαρτ. 1980 (ΦΕΚ Β΄ 291) απόφ. Υπ. Οικον. και Κοιν. Υπηρεσιών (κατωτ. αριθ. 2).  «9.Αι ανωτέρω καταστάσεις θα συντάσσωνται εις πενταπλούν, εξ ων θα αποστέλλωνται: α)Μία εις τον ορισθέντα, δι’ αποφάσεως του Νομάρχου, υπόλογον δια την πληρωμήν. β)3 εις το αρμόδιον δια την πληρωμήν Ταχυδρομικόν Γραφείον, εκ των οποίων η μία επιστρέφεται υπ’ αυτού εις την Διεύθυνσιν ή το Τμήμα Κοινωνικής Προνοίας της οικείας Νομαρχίας μετά των απολογιστικών στοιχείων, άτινα εν συνεχεία θα υποβληθούν παρά του υπολόγου εις την αρμοδίαν Υπηρεσίαν Εντελλομένων Εξόδων, κατά την απόδοσιν λογαριασμού, ομού μετά των λοιπών δικαιολογητικών στοιχείων, ως ορίζονται εις το άρθρ. 7 της υπ’ αριθ. 193/79 αποφάσεως των Υπουργών Οικονομικών, Κοινωνικών Υπηρεσιών και Συγκοινωνιών (ΦΕΚ Β΄ 143/79), και γ)Η πέμπτη θα παραμείνη εις το αρχείον της Δ/νσεως ή Τμήματος Κοινωνικής Προνοίας». Η παρ. 9 αντικαταστάθηκε ως άνω από την παρ. 6 της 56/10 Ιαν.-21 Μαρτ. 1980 (ΦΕΚ Β΄ 291) απόφ. Υπ. Οικον. και Κοιν. Υπηρεσιών (κατωτ. αριθ. 2).                                    (Μετά τη σελ.84,52(β) Σελ.  84,521 Τεύχος 1304 Σελ. 37 Κωφάλαλοι 35.Β.ζ.1   490  35.Β.ζ.1 Κωφάλαλοι   491 10.Εις τους εξουσιοδοτικούς τούτους πίνακας θα αναγράφωνται εν επικεφαλίδι: α)Ο τίτλος της εκδούσης Δ/νσεως ή Τμήματος Κοινωνικών Υπηρεσιών. β)Ο μην εις ον αντιστοιχεί το πληρωτέον χρηματικόν βοήθημα. γ)Το Δημόσιον Ταμείον, παρ’ ου θα ενεργηθή η πληρωμή θα διαιρήται δε εις τας ως ακολούθως στήλας: 1.Αύξων αριθμός. 2.Αριθμός Μητρώου ενισχυομένων κωφαλάλων. 3.Αριθμός βιβλιαρίου χρηματικού βοηθήματος. 4.Ονοματεπώνυμον και πατρώνυμον υπευθύνου δια την είσπραξιν. 5.Τόπος διαμονής. 6.Αριθμός Αστυνομικής ταυτότητος υπευθύνου προς είσπραξιν. 7.Αριθμός ενισχυομένων κωφαλάλων. 8.Πληρωτέα βοηθήματα, υποδιαιρουμένη εις 3 στήλας διμήνων και αύται υποδιαιρούμεναι εις τας εξής στήλας. α)Χρηματικόν ποσόν και β)Ημερομηνία πληρωμής. 11.Εκάστη σελίς των εξουσιοδοτικών πινάκων θα μονογραφήται, η δε τελευταία τοιαύτη θα κλείεται δια της υπογραφής του οικείου Νομάρχου και του οικείου Προϊσταμένου της Δ/νσεως ή Τμήματος Κοινωνικών Υπηρεσιών. 12-13.Καταργήθηκαν από την παρ. 7 της 56/10 Ιαν.-21 Μαρτ. 1980 (ΦΕΚ Β΄ 291) απόφ. Υπ. Οικον. και Κοιν. Υπηρεσιών (κατωτ. αριθ. 2). 14.Καταργήθηκε από την παρ. 8 της 56/10 Ιαν.-21 Μαρτ. 1980 (ΦΕΚ Β΄ 291) απόφ. Υπ. Οικον. και Κοιν. Υπηρεσιών (κατωτ. αριθ. 2). Αντί αυτής, όπως ορίζει η ίδια παράγραφος της αυτής ανωτέρω αποφάσεως, ισχύουν οι διατάξεις της παρ. 2 άρθρ. 5 της 193/1979 τριμερούς Υπουργ. αποφάσεως Βλ. ανωτ. σελ. 76,11). 15.Δι’ έκαστον επιδοτούμενον κωφάλαλον θα εκδίδεται εν βιβλιάριον, εις ο θα αναγράφεται το πληρωτέον ποσόν. 16.Το βιβλιάριον θα φυλάσσηται παρά του υπευθύνου προς είσπραξιν της οικονομικής ενισχύσεως του ενισχυομένου κωφαλάλου, όστις υποχρεούται να διατηρή τούτο εις καλήν κατάστασιν. 17.Καταργήθηκε από την παρ. 8 της 56/10 Ιαν.-21 Μαρτ. 1980 (ΦΕΚ Β΄ 291) απόφ. Υπ. Οικον. και Κοιν. Υπηρεσιών (κατωτ. αριθ. 2). Αντί αυτής, όπως ορίζει η ίδια παράγραφος της αυτής ανωτέρω αποφάσεως, ισχύουν οι διατάξεις της παρ. 5 άρθρ. 5 της 193/1979 τριμερούς Υπουργ. αποφάσεως Βλ. (ανωτ. σελ. 76,11). 18.Υπεύθυνος προς είσπραξιν των οικονομικών ενισχύσεων, περί ων η παρούσα, υποχρεωμένος ν’ απουσιάση δια αποχρώντας λόγους, επί χρονικόν διάστημα μη υπερβαίνον το εξάμηνον, δύναται να εισπράττη το επίδομα, δια συμβολαιογραφικού πληρεξουσίου και βεβαιώσεως της οικείας Αστυνομικής αρχής ή της Δημοτικής ή Κοινοτικής τοιαύτης περί του ότι ευρίσκεται εν ζωή. Αντίγραφα του πληρεξουσίου θα υποβληθούν εις το οικείον Δημόσιον Ταμείον και την Δ/νσιν ή Τμήμα Κοινωνικών Υπηρεσιών, προς ην θα αναφέρη ο υπεύθυνος και τους λόγους τους υπαγορεύοντας την απουσίαν του. Εις περίπτωσιν καθ’ ην ο υπεύθυνος προβλέπει ότι, η απουσία του θα παραταθή πέραν του εξαμήνου, οφείλει όπως ένα μήνα προ της λήξεως τούτου, ειδοποιήση την Δ/νσιν ή Τμήμα Κοινωνικών Υπηρεσιών, ίνα ορισθή παρά ταύτης έτερος υπεύθυνος. «19.Δικαιούχοι του περί ου ο λόγος χρηματικού βοηθήματος διαμένοντες εις λίαν απομακρυσμένα της έδρας του οικείου Ταχυδρομικού Γραφείου χωρία, εις τα οποία δεν υπηρετούν αγροτικοί διανομείς, υπόλογοι διαχειρισταί ταχυδρομικών επιταγών, δέοντως διαπιστουμένου του γεγονότος τούτου παρά του οικείου Ταχυδρομικού Γραφείου και της Δ/νσεως ή Τμήματος Κοινωνικής Προνοίας, δύνανται να εισπράττουν το επίδομα δι’ ιδιωτικού πληρεξουσίου εξαμηνιαίας ισχύος, συντασσομένου εις τριπλούν και κεκυρωμένου δια το γνήσιον της υπογραφής παρά του Προέδρου της Κοινότητος ή της οικείας Αστυνομικής Αρχής. Εκ των τριών αντιγράφων, το εν θα υποβληθή εις την Δ/νσιν ή Τμήμα Κοινωνικής Προνοίας, το έτερον εις το οικείον Ταχυδρομικόν Γραφείον δια τον υπόλογον, το δε τρίτον θα έχη ο εξουσιοδοτημένος». Η παρ. 19 αντικαταστάθηκε ως άνω από την παρ. 9 της 56/10 Ιαν.-21 Μαρτ. 1980 (ΦΕΚ Β΄ 291) απόφ. Υπ. Οικον. και Κοιν. Υπηρεσιών (κατωτ. αριθ. 2).  «20.Δια την καταβολήν του χρηματικού βοηθήματος εις τους ανικάνους προς υπογραφήν εφαρμόζονται αι διατάξεις της υπ’ αριθ. 194903/69 αποφάσεως Υπουργού Οικονομικών «περί εξοφλήσεως τίτλων πληρωμής υπό δικαιούχων, μη δυναμένων να υπογράφουν την πράξιν εξοφλήσεως» (ΦΕΚ Β΄/777/69)». Η παρ. 20 αντικαταστάθηκε ως άνω από την παρ. 10 της 56/10 Ιαν.-21 Μαρτ. 1980 (ΦΕΚ Β΄ 291) απόφ. Υπ. Οικον. και Κοιν. Υπηρεσιών (κατωτ. αριθ. 2). VIII.Γενικαί και Μεταβατικαί Διατάξεις 21.Κατά την πρώτην εφαρμογήν της παρούσης ουδεμία καταβολή θέλει ενεργηθή παρά των Δ/νσεων και Τμημάτων Κοινωνικών Υπηρεσιών των οικείων Νομαρχιών και Διαμερισμάτων του Νομού Αττικής εις τους αναγνωρισθησομένους ως δικαιούχους του επιδόματος κωφαλάλους, πριν ή ενημερωθούν τούτα δια την κατανομήν της διατεθείσης κατά την τρέχουσαν οικονομικήν χρήσιν πιστώσεως, ανά τους Νομούς του Κράτους, ήτις  θέλει  ανακοινωθή δι’ αποφάσεως  του  εξ ημών Υ-     (Αντί για τη σελ. 84,53) Σελ. 84,53(α) Τεύχος 775-Σελ. 139 Κωφάλαλοι 35.Β.ζ.1   492 πουργού Κοινωνικών Υπηρεσιών, εις ην θα καθορίζεται ο αριθμός των κατά Νομόν επιδοτηθησομένων κωφαλάλων. 22.Αι Δ/νσεις και τα Τμήματα Κοινωνικών Υπηρεσιών εντέλλονται όπως αναφέρουν εις την Δ/νσιν Αναπήρων του Υπουργείου Κοινωνικών Υπηρεσιών τηλεγραφικώς τον αριθμόν των αναγνωρισθέντων ως δικαιούχων της επιδοτήσεως, προς καταρτισμόν των πινάκων κατανομής, κατά Νομόν, των επιδοτηθησομένων. 23.Αι λεπτομέρειαι εφαρμογής της παρούσης καθορισθήσονται δι’ εγκυκλίου του εξ ημών Υπουργού Κοινωνικών Υπηρεσιών. Η παρούσα δημοσιευθήτω εις την Εφημερίδα της Κυβερνήσεως και κοινοποιηθήτω προσηκόντως.